Nimeseaduse ja riigilõivuseaduse muutmise

seaduse eelnõu seletuskiri

Lisa

KAVAND

06.05.2025

SISEMINISTER

MÄÄRUS

**Siseministri 12. detsembri 2017. aasta määruse nr 45**

**„Isikule uue eesnime, perekonnanime või isikunime**

**andmise kord ja avalduse vorm“ muutmine**

Määrus kehtestatakse nimeseaduse § 16 lõike 9 alusel.

**§ 1.** Siseministri 12. detsembri 2017. aasta määruses nr 45 „Isikule uue eesnime, perekonnanime või isikunime andmise kord ja avalduse vorm“ tehakse järgmised muudatused:

**1)** paragrahvi 3 lõike1 teises lauses asendatakse sõnad „elektrooniliselt digitaalallkirjaga kinnitatult“ sõnadega „rahvastikuregistri turvalises veebikeskkonnas“;

**2)** määrust täiendatakse §-ga 81 järgmises sõnastuses:

„**§ 81. Uue eesnime, perekonnanime ja isikunime andmise automaatse otsustamise ja uue eesnime, perekonnanime ja isikunime rahvastikuregistrisse automaatse kandmise kord**

(1) Uue eesnime, perekonnanime või isikunime andmisel automaatseks otsustamiseks ja uue eesnime, perekonnanime või isikunime rahvastikuregistrisse automaatseks kandmiseks kontrollitakse karistusregistri ja rahvastikuregistri andmete alusel, kas on täidetud järgmised tingimused:

1) uue eesnime, perekonnanime või isikunime taotlejal ei ole karistusregistri andmetel kehtivat karistust karistusseadustiku sätestatud ja karistusseadustiku §‑s 89, 90, 91, 911, 92, 93, 95, 96, 97, 98, 981, 99, 100, 1001, 101, 102, 1021, 1022, 1023, 103, 104, 105, 106, 107, 108, 109, 110, 111, 112, 113, 114 või 1181, § 133 lõikes 2, § 134 lõikes 2, §-s 135, 141 või 142, § 143 lõikes 2, § 1431 lõike 2 punktis 1 või §-s 1432, 145, 1451, 146, 175, 1751, 176, 177, 1771, 178, 1781, 179, 184, 185, 187, 231, 232, 233, 234, 2341, 2342, 235, 2351, 2352, 2353, 236, 237, 2371, 2372, 2373, 2374, 2375, 2376, 238, 255, 256, 268, 394, 403, 404, 405, 414, 415 või 418 sätestatud süüteo toimepanemise eest, välja arvatud, kui süütegu pandi toime alaealisena;

2) uue eesnime, perekonnanime või isikunime andmise avaldus on esitatud turvalises veebikeskkonnas;

3) uue eesnime, perekonnanime või isikunime taotleja ei ole alaealine ega piiratud teovõimega täisealine isik;

4) soovitud eesnimi on rahvastikuregistri andmetel kasutuses ja vastab taotleja soole, koosneb kuni kolmest lahku kirjutatud eesnimest või sidekriipsuga seotud kahest eesnimest;

5) vanema, vanavanema või vanavanema perekonnanimena soovitud perekonnanime kandmine nendel isikutel on tõendatud rahvastikuregistri andmetega;

6) abikaasa perekonnanimena soovitud perekonnanime kandmine abikaasal on tõendaud rahvastikuregistri andmetega.

(2) Uue eesnime, perekonnanime või isikunime andmine otsustatakse automaatselt ja uus eesnimi, perekonnanimi või isikunimi kantakse rahvastikuregistrisse automaatselt, kui on kontrollitud käesoleva paragrahvi lõikes 1 nimetatud tingimuste täitmist ja tehtud kindlaks, et:

1) on täidetud nimeseaduse 3. peatüki 2. jaos sätestatud uue eesnime, perekonnanime ja isikunime andmise eeldused ja

2) ei esine alust keelduda uue eesnime, perekonnanime või isikunime andmisest.

(3) Uue eesnime, perekonnanime või isikunime andmise automaatsel otsustamisel ja uue eesnime, perekonnanime või isikunime rahvastikuregistrisse automaatsel kandmisel teavitatakse turvalises veebikeskkonnas uue eesnime, perekonnanime või isikunime andmise avalduse esitajat, et uue eesnime, perekonnanime või isikunime andmisel on otsus tehtud ja uus eesnimi, perekonnanimi või isikunimi kantud rahvastikuregistrisse automaatselt ja et selleks kasutati rahvastikuregistri ja karistusregistri andmeid.“;

**3)** paragrahvi 9 lõiget 1 täiendatakse pärast sõna „esitati“ tekstiosaga „, välja arvatud käesoleva määruse §-s 81 sätestatud juhul, kui nimeõigusliku muudatuse teeb Siseministeerium“.

**§ 2.** Määrus jõustub 1. detsembril 2025. aastal.

(allkirjastatud digitaalselt)

Igor Taro

siseminister

(allkirjastatud digitaalselt)

Tarmo Miilits

kantsler